
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 32 


18 Ιανουάριου 2001 


ΑΠΟΦΑΣΕΙ Σ 

Κύρωση Οργανισμού Σχολής Στρατολογικού. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 13του Ν. 2292/95 «Οργάνωση καιΛειτουργία 
Υπουργείου Εθνικής Άμυνας, διοίκηση καιέλεγχοςτων Ενό¬ 
πλων Δυνάμεων κ.λπ.» (ΦΕΚ35/15.2.95 τ. Α'). 

β. Το άρθρο 2 παρ. 2 του Ν. 301 /76 «Περί της εις την Εφη¬ 
μερίδα της Κυβερνήσεως δημοσιευόμενης ύλης κ.λπ.» 
(ΦΕΚ 91/76 τ.Α'). 

γ. Την υπ’ αριθμ. Φ.022/190076/Σ.3/28 Δεκ 2000/ΥΕΘΑ/ 
ΓΕΕΘΑ/ΔΠΡΣ-ΔΜ & ΟΡΓΑΝ. Απόφαση ΥΕΘΑ (ΦΕΚ 
1/4.1.2001 τ. Β') «Συγκρότηση Σχολής Στρατολογικού». 

δ. Την υπ’ αριθμ. 13 Γνωμάτευση της 19ης/2000 Συνε¬ 
δρίασης Συμβουλίου Αρχηγών Γ ενικών Επιτελείων (ΣΑΓΕ). 

ε. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Κυρώνουμε τον συνημμένο στην παρούσα Οργανισμό 
της Σχολής Στρατολογικού (ΣΣΛ). 

2. Οι απαιτούμενες, για την υλοποίηση του Οργανισμού, 
διαταγές και οδηγίες να εκδοθούν από τη ΔΣΛ/ΓΕΕΘΑ 
εντός μηνάς από την υπογραφή του. 

3. Η δαπάνη εκτύπωσης και βιβλιοδέτησης θα βαρύνει το 
ΓΕΕΘΑ. 

4. Το ΤΥΕΣ να τον τυπώσει σε πρώτη σειρά επείγοντος σε 
250 αντίτυπα (διαστάσεων 24x17 εκ.) με κόκκινο πλαστικό 
κάλυμμα. 

5. Η ΔΣΛ/ΓΕΕΘΑ να μεριμνήσειγιατην ορθή εκτύπωση. Η 
Κεντρική Γραμματεία ΓΕΕΘΑ να προβεί στη διανομή του 
σύμφωνα με τον Πίνακα Αποδεκτών που θα καθορίσει η 
ΔΣΛ/ΓΕΕΘΑ. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Ιανουάριου 2001 
Ο ΥΠΟΥΡΓΟΣ 

ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ 


ΟΡΓΑΝΙΣΜΟΣ ΣΧΟΛΗΣ ΣΤΡΑΤΟΛΟΓΙΚΟΥ 
ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 

ΓΕΝΙΚΑ ΓΙΑ ΤΟΝ ΟΡΓΑΝΙΣΜΟ 

1. Με τον παρόντα Οργανισμό ρυθμίζονται τα θέματα Ορ¬ 


γάνωσης, Διοίκησης, Λειτουργίας και Εκπαίδευσης της 
Σχολής Στρατολογικού (ΣΣΛ) και καθορίζονται τα καθήκο¬ 
ντα των διαφόρων Οργάνων της. 

2. Η αναλυτική σύνθεση σε προσωπικό καθορίζεται από 
τον ΠΟΥ της Σχολής. 

ΑΡΘΡΟ 2 
ΑΠΟΣΤΟΛΗ 

1. Η Σχολή έχει ως αποστολή την επιμόρφωση των στελε¬ 
χών του Στρατολογικού Σώματος με σκοπό να καταστούν 
ικανά να χειρίζονται θέματα της ειδικότητάς τους και να 
ασκούν τη διοίκηση των Μονάδων του Στρατολογικού Σώ¬ 
ματος. 

2. Η Σχολή μπορεί να λειτουργεί και ως φορέας επιμόρ¬ 
φωσης του στρατιωτικού και πολιτικού προσωπικού του 
Υπουργείου Εθνικής Άμυνας (ΥΕΘΑ), καθώς και προσωπι¬ 
κού των άλλων Υπουργείων και Δημοσίων Οργανισμών σε 
θέματα στρατολογίας. 

ΑΡΘΡΟ 3 
ΥΠΑΓΩΓΗ - ΕΔΡΑ 

1. Η Σχολή Στρατολογικού είναι μονάδα διοικητικά ανε¬ 
ξάρτητη, με δικό της έμβλημα, ισότιμη με την Περιφερειακή 
Διεύθυνση Στρατολογικού (ΠΔΣΛ) και υπάγεται απευθείας 
στη Διεύθυνση Στρατολογικού του Γ ενικού Επιτελείου Εθνι¬ 
κής Άμυνας (ΔΣΛ/ΓΕΕΘΑ). Η έδρα της Σχολής είναι στην 
Αθήνα. 

2. Για συνήθεις ανάγκες συντήρησης, τάξης, πειθαρχίας 
και ασφάλειας υπάγεται στον Ανώτερο Διοικητή Φρουράς. 

3. Για θέματα Διοικητικής Μέριμνας και ασφάλειας η Σχο¬ 
λή υπάγεται στη Στρατιωτική Διοίκηση Αθηνών (ΣΔΑ). 

4. Η Σχολή προσκολλάται για οικονομική και διαχειριστική 
υποστήριξη σε άλλη μονάδα, με μέριμνα του ΓΕΣ. Οι δαπά¬ 
νες λειτουργίας της Σχολής εγγράφονται στον προϋπολο¬ 
γισμό του ΓΕΕΘΑ με μέριμνα της ΔΣΛ/ΓΕΕΘΑ. 

5. Όσον αφορά στη διεξαγωγή της εσωτερικής υπηρε¬ 
σίας, διέπεται από τις διατάξεις του Κανονισμού Εσωτερι¬ 
κής Υπηρεσίας του Στρατού Ξηράς (ΣΚ20-2). 

6.0 χώρος εγκατάστασης της Σχολής καθορίζεται με δια¬ 
ταγή του ΓΕΕΘΑ. 

ΑΡΘΡΟ 4 
ΟΡΓΑΝΩΣΗ 

1. Η Σχολή αποτελείται από: 

α. Το Σχολείο Επιμόρφωσης Διευθυντών Στρατολογικού 
Σώματος (ΣΕΔΣΣ). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Το Σχολείο Εφαρμογής Στρατολογίας (ΣΕΣ). 
γ. Το Τμήμα Εφέδρων Αξιωματικών Στρατολογικού (ΤΕ- 
ΑΣΛ). 

δ. Το Τμήμα Στρατολογικής Επιμόρφωσης (ΤΣΕ). 

2. Η πρόσκληση για φοίτηση στο ΣΕΔΣΣ και το ΣΕΣ γίνε¬ 
ται σε εκπαιδευτικές σειρές (ΕΣ), με διαταγή του Αρχηγού 
ΓΕΕΘΑ. Για το ΤΕΑΣΛ και το ΤΣΕ η πρόσκληση για φοίτηση 
γίνεται με διαταγή της ΔΣΛ/ΓΕΕΘΑ. 

3. Η γενική οργάνωση της Σχολής περιλαμβάνει: 
α. Τη Διοίκηση. 

β. Τη Διεύθυνση Σπουδών, 
γ. Τη Γραμματεία. 

ΚΕΦΑΛΑΙΟ Β' 

ΠΡΟΣΩΠΙΚΟ 

ΑΡΘΡΟ 5 

ΔΙΟΙΚΗΤΙΚΟ ΚΑΙ ΓΡΑΜΜΑΤΕΙΑΚΟ ΠΡΟΣΩΠΙΚΟ 

1. Το Διοικητικό Προσωπικό της Σχολής αποτελείται από: 
α. Το Διοικητή. 

β. Το Διευθυντή του Γ ραφείου Προσωπικού, 
γ. Το Διευθυντή του Γ ραφείου Ασφαλείας. 

2. Το προσωπικό της Γραμματείας αποτελείται από τον 
Γραμματέα της Σχολής και το προσωπικό δακτυλογράφη¬ 
σης και διεκπεραίωσης της αλληλογραφίας. 

ΑΡΘΡΟ 6 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

1. Το προσωπικό της Διεύθυνσης Σπουδών αποτελείται 
από: 

α. Το Διευθυντή Σπουδών, ο οποίος ασκεί και καθήκοντα 
Υποδιοικητή. 

β. Το Διευθυντή και τους Αξιωματικούς του Γραφείου Εκ¬ 
παίδευσης. 

2. Το εκπαιδευτικό προσωπικό της Σχολής αποτελείται 
από: 

α. Τους υπηρετούντες σ’ αυτή Αξιωματικούς (Σ), αποφοί¬ 
τους ΣΣΑΣ, πληντου Διοικητή και του Διευθυντή Σπουδών. 

β. Αξιωματικούς (Σ), αποφοίτους ΣΣΑΣ και κατά το δυνα¬ 
τόν Σχολής Πολέμου ή ΣΕΘΑ. 

γ. Αξιωματικούς των ΕΔ, αποφοίτους Ανωτάτων Στρατιω¬ 
τικών Εκπαιδευτικών Ιδρυμάτων (ΑΣΕΙ). Οι διδάσκοντες στο 
ΣΕΔΣΣ Αξιωματικοί Όπλων, Μάχιμοι και Ιπτάμενοι πρέπει να 
είναι απόφοιτοι Σχολής Πολέμου ή της ΔΣΕΑ ή ΣΕΘΑ. 

δ. Πολιτικούς υπαλλήλους του ΥΕΘΑ, πτυχιούχους Ανω- 
τάτου Εκπαιδευτικού Ιδρύματος (ΑΕΙ) ή Τεχνολογικού Εκ¬ 
παιδευτικού Ιδρύματος (ΤΕΙ). 

3. Στη Σχολή μπορεί να χρησιμοποιούνται ως διαλέκτες: 
α. Αξιωματικοί των ΕΔ, εν ενεργεία και εν αποστρατεία, 
β. Καθηγητές ΑΕΙ ή ΑΣΕΙ. 

γ. Εκπρόσωποι της Δημόσιας Διοίκησης και λοιπών Ορ¬ 
γανισμών. 

4. Η επιλογή του εκπαιδευτικού προσωπικού γίνεται από 
τη ΔΣΛ/ΓΕΕΘΑ, ο δε διορισμός του, καθώς καιτα θέματα οι¬ 
κονομικής του αποζημίωσης, ρυθμίζονται σύμφωνα με τις 
εκάστοτε ισχύουσες διατάξεις. 

ΑΡΘΡΟ 7 

ΕΚΠΑΙΔΕΥΟΜΕΝΟ ΠΡΟΣΩΠΙΚΟ-ΔΙΑΡΚΕΙΑ ΦΟΙΤΗΣΗΣ 

1. Στη Σχολή Στρατολογικού, κατά Σχολείο και Τμήμα, 
φοιτούν: 


α. Στο ΣΕΔΣΣ οι Λοχαγοί (Σ) που έχουν συμπληρώσει τε¬ 
τραετία στον κατεχόμενο βαθμό ή ένδεκα έτη υπηρεσίας 
ως Αξιωματικοί. 

β. Στο ΣΕΣ οι Ανθυπολοχαγοί (Σ), εντός του πρώτου έτους 
από την ονομασία τους σε Αξιωματικούς. 

γ. Στο ΤΕΑΣΛ οι ΔΕΑ που διατίθενται στο Στρατολογικό 
Σώμα. 

δ. Στο ΤΣΕ στρατιωτικό και πολιτικό προσωπικό του ΥΕ- 
ΘΑ, καθώς και προσωπικό των άλλων Υπουργείων και Δη¬ 
μοσίων Οργανισμών. Η ενεργοποίησή του θα γίνεται με δια¬ 
ταγή του ΓΕΕΘΑ, ανάλογα με τις υπηρεσιακές ανάγκες. 

2. Η διάρκεια της φοίτησης είναι για το: 

α. ΣΕΔΣΣ 13 έως 16 εβδομάδες. 

β. ΣΕΣ 15 έως 18 εβδομάδες. 

γ. ΤΕΑΣΛ καθορίζεται με διαταγή της ΔΣΛ/ΓΕΕΘΑ, δεν 
μπορεί όμως να είναι μικρότερη των 5 εβδομάδων. 

δ. ΤΣΕ καθορίζεται με διαταγή της ΔΣΛ/ΓΕΕΘΑ. 

ΚΕΦΑΛΑΙΟ Γ 

ΚΑΘΗΚΟΝΤΑ ΠΡΟΣΩΠΙΚΟΥ 

ΑΡΘΡΟ 8 

ΔΙΟΙΚΗΤΗΣ 

1. Η Σχολή διοικείται από Συνταγματάρχη (Σ), απόφοιτο 
Σχολής Πολέμου ή ΣΕΘΑ. 

2. Παρέχει κατευθύνσεις για την οργάνωση και διεξαγω¬ 
γή της εκπαίδευσης στη Σχολή, με βάση τον παρόντα Ορ¬ 
γανισμό, τους ισχύοντες κανονισμούς, τα εγκεκριμένα προ¬ 
γράμματα εκπαίδευσης και τις οδηγίες της ΔΣΛ/ΓΕΕΘΑ. 

3. Συντάσσει τις Εκθέσεις Επίδοσης των σπουδαστών, 
βοηθούμενος από το Διευθυντή Σπουδών. 

4. Έχει τις ευθύνες και αρμοδιότητες Διοικητού Συγκρο¬ 
τήματος, όπως αυτές καθορίζονται στον Κανονισμό Εσωτε¬ 
ρικής Υπηρεσίας του Στρατού Ξηράς (ΣΚ20-2). 

5. Έχει πειθαρχική δικαιοδοσία επί όλου του προσωπικού 
(οργανικού και εκπαιδευομένου) της Σχολής, Διοικητού Συ¬ 
γκροτήματος για τους ανήκοντες στο Στρατό Ξηράς καιτα 
Κοινά Σώματα, Πλοιάρχου για τους ανήκοντες στο Πολεμι¬ 
κό Ναυτικό και Διοικητή Μοίρας Αυτοτελούς για τους ανή¬ 
κοντες στην Πολεμική Αεροπορία. 

ΑΡΘΡΟ 9 

ΔΙΕΥΘΥΝΤΗΣ ΓΡΑΦΕΙΟΥ ΠΡΟΣΩΠΙΚΟΥ 

Έχει τις ευθύνες και αρμοδιότητες Διευθυντή 1 ου ΕΓ Συ¬ 
γκροτήματος, όπως αυτές καθορίζονται στον Κανονισμό 
Εσωτερικής Υπηρεσίας του Στρατού Ξηράς (ΣΚ 20-2). 

ΑΡΘΡΟ 10 

ΔΙΕΥΘΥΝΤΗΣ ΓΡΑΦΕΙΟΥ ΑΣΦΑΛΕΙΑΣ 

Έχει τις ευθύνες και αρμοδιότητες Διευθυντή 2ου ΕΓ Συ¬ 
γκροτήματος, όπως αυτές καθορίζονται στον Κανονισμό 
Εσωτερικής Υπηρεσίας του Στρατού Ξηράς (ΣΚ 20-2). Επί¬ 
σης είναι υπεύθυνος για τα θέματα εθιμοτυπίας και δημο¬ 
σίων σχέσεων της Σχολής. 

ΑΡΘΡΟ 11 

ΔΙΕΥΘΥΝΤΗΣ ΣΠΟΥΔΩΝ (ΥΠΟΔΙΟΙΚΗΤΗΣ) 

1. Ο Διευθυντής Σπουδών είναι ο άμεσος και κύριος βοη¬ 
θός του Διοικητή, για όλα τα θέματα εκπαίδευσης και λει¬ 
τουργίας της Σχολής. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Κατευθύνει και συντονίζει, με λεπτομερείς οδηγίες, την 
οργάνωση, προπαρασκευή και την, από κάθε άποψη, διε¬ 
ξαγωγή και έλεγχο της εκπαίδευσης. Παρακολουθεί αριθ¬ 
μό διδασκαλιών όλων των εκπαιδευτικών αντικειμένων. 

3. Συντάσσει, σε συνεργασία με τον αρμόδιο Εκπαιδευτή, 
τα θέματα των γραπτών εξετάσεων, τα οποία θέτει υπό την 
έγκριση του Διοικητή της Σχολής και ευθύνεται για την ομα¬ 
λή διεξαγωγή τους. 

4. Προεδρεύει του Σπουδαστικού Συμβουλίου. 

5. Θέτει υπόψη του Διοικητή της Σχολής τις εισηγήσεις 
του Σπουδαστικού Συμβουλίου. 

6. Έχει τις ευθύνες και αρμοδιότητες Υποδιοικητού Συ¬ 
γκροτήματος, όπως αυτές καθορίζονται στον Κανονισμό 
Εσωτερικής Υπηρεσίας του Στρατού Ξηρός (ΣΚ 20-2). 

ΑΡΘΡΟ 12 

ΔΙΕΥΘΥΝΤΗΣ ΓΡΑΦΕΙΟΥ ΕΚΠΑΙΔΕΥΣΗΣ 

1. Μεριμνά για τη σύνταξη των προγραμμάτων εκπαίδευ¬ 
σης κάθε εκπαιδευτικής σειράς κατά Σχολείο και Τμήμα 
προκειμένου, αφού τεθούν υπόψη του Σπουδαστικού Συμ¬ 
βουλίου, να υποβληθούν στη ΔΣΛ/ΓΕΕΘΑ για έγκριση. 

2. Μεριμνά για τη συγκέντρωση και μελέτη των παρατη¬ 
ρήσεων, προτάσεων και συμπερασμάτων επί της εκπαίδευ¬ 
σης και εισηγείται στο Διευθυντή Σπουδών μέτρα για τη 
βελτίωση της εκπαίδευσης. 

3. Συντάσσει τον ετήσιο Απολογισμό Εκπαίδευσης, για 
κάθε Σχολείο και Τμήμα, ο οποίος αφού τεθεί υπόψη του 
Σπουδαστικού Συμβουλίου, υποβάλλεται μέχρι τέλους Ια¬ 
νουάριου κάθε έτους στη ΔΣΛ/ΓΕΕΘΑ. 

4. Μεριμνά για την έγκαιρη κοινοποίηση των Προγραμμά¬ 
των Εκπαίδευσης καθώς για τον εφοδιασμό των εκπαιδευ- 
ομένων με τα αναγκαία αντίτυπα νόμων και κανονισμών και 
άλλων εκπαιδευτικών βοηθημάτων. 

5. Διενεργεί τις εργασίες, σχετικά με την οργάνωση και 
διεξαγωγή των προβλεπομένων δοκιμασιών και συντάσσει 
τους πίνακες βαθμολογίας των εκπαιδευομένων. 

6. Ευθύνεται για την οργάνωση της Βιβλιοθήκης της Σχο¬ 
λής και τον εμπλουτισμό της. 

7. Ευθύνεται για την τήρηση και ενημέρωση όλων των βι¬ 
βλίων και εντύπων που αφορούν την εκπαίδευση, όπως αυ¬ 
τά καθορίζονται από τον παρόντα Οργανισμό και διαταγές 
της ΔΣΛ/ΓΕΕΘΑ. 

8. Παρακολουθείτην εφαρμογή του Οργανισμού της Σχο¬ 
λής και εισηγείται την τροποποίησή του. 

ΑΡΘΡΟ 13 
ΓΡΑΜΜΑΤΕΑΣ 

1. Διενεργεί την αλληλογραφία της Σχολής σύμφωνα με 
τα καθοριζόμενα από τον Κανονισμό Στρατιωτικής Αλληλο¬ 
γραφίας και λοιπούς κανονισμούς και διαταγές. 

2. Είναι υπεύθυνος για την εκτύπωση-ανατύπωση των εκ¬ 
παιδευτικών βοηθημάτων της Σχολής. 

3. Συντάσσει τον προϋπολογισμό της Σχολής και μεριμνά 
για την υλοποίηση του εγκεκριμένου προϋπολογισμού. 

4. Χειρίζεται όλα τα οικονομικά θέματα της Σχολής, σύμ¬ 
φωνα με τις εκάστοτε ισχύουσες διατάξεις. 

5. Ασκείτο καθήκοντα του διαχειριστή υλικού, σύμφωνα 
με τα προβλεπόμενα στους σχετικούς κανονισμούς. Είναι 
υπεύθυνος για τα θέματα συντήρησης των κτιριακών εγκα¬ 
ταστάσεων και των υλικών της Σχολής και μεριμνά για την 
προμήθεια και ανανέωση του υλικοτεχνικού εξοπλισμό της. 


ΚΕΦΑΛΑΙΟ Δ' 

ΣΠΟΥΔΑΣΤΙΚΟ ΣΥΜΒΟΥΛΙΟ- ΕΚΠΑΙΔΕΥΤΕΣ 
ΑΡΘΡΟ 14 

ΣΠΟΥΔΑΣΤΙΚΟ ΣΥΜΒΟΥΛΙΟ 

1. Το Σπουδαστικό Συμβούλιο είναι συλλογικό όργανο, 
συμβουλευτικό, συντονιστικό και έρευνας για άλατα θέμα¬ 
τα σπουδώντης Σχολής. 

2. Το Σπουδαστικό Συμβούλιο της Σχολής απαρτίζεται 
από τους: 

α. Διευθυντή Σπουδών, ως Πρόεδρο. 

β. Διευθυντή και ένα Αξιωματικό του Γραφείου Εκπαίδευ¬ 
σης ως μέλη. 

3. Εισηγητής επί των θεμάτων είναι ο Αξιωματικός του 
Γ ραφείου Εκπαίδευσης και οι αποφάσεις του λαμβάνονται 
κατά πλειοψηφία. Χρέη γραμματέα εκτελεί ο Γραμματέας 
της Σχολής. Ταπρακτικάτου Σπουδαστικού Συμβουλίου τη¬ 
ρούνται σε ιδιαίτερο βιβλίο. 

4. Το Σπουδαστικό Συμβούλιο συγκαλείται: 

α. Δύο (2) φορές το έτος, με μέριμνα του Προέδρου. 

β. Έκτακτα, όποτε απαιτηθεί, με απόφαση του Διοικητή 
της Σχολής. 

5. Το Σπουδαστικό Συμβούλιο συγκαλείται προκειμένου: 

α. Να οριστικοποιήσειτα Προγράμματα Εκπαίδευσης της 

Σχολής που θα υποβληθούν για έγκριση στη ΔΣΛ/ΓΕΕΘΑ. 

β. Να προτείνει στη ΔΣΛ/ΓΕΕΘΑ τους διαλέκτες και τα δι¬ 
δακτικά συγγράμματα. 

γ. Να παρακολουθήσει την πρόοδο υλοποίησης των Προ¬ 
γραμμάτων Εκπαίδευσης και λάβει τυχόν διορθωτικά μέ¬ 
τρα. 

δ. Να αποφανθεί επί του ετήσιου Απολογισμού Εκπαίδευ¬ 
σης. 

ε. Να επιλύσει οποιοδήποτε σοβαρό θέμα, που αφοράτην 
εκπαίδευση, προκύψει. 

6. Οι αποφάσεις του Σπουδαστικού Συμβουλίου λαμβά- 
νονται υπόψη, αλλά δεν είναι δεσμευτικές για το Διοικητή 
της Σχολής. 

ΑΡΘΡΟ 15 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΕΚΠΑΙΔΕΥΤΩΝ 

Οι Εκπαιδευτές υπάγονται στο Διευθυντή Σπουδών (για 
τα θέματα εκπαίδευσης) και έχουν τις ακόλουθες ευθύνες 
και αρμοδιότητες: 

1. Είναι υπεύθυνοι για τη σωστή διδασκαλία των αντικει¬ 
μένων εκπαίδευσης που τους ανατέθηκαν. 

2. Εισηγούνται στο Γ ραφείο Εκπαίδευσης για εκπαιδευτι¬ 
κά βοηθήματα που τυχόν δεν διαθέτει η Σχολή και είναι απα¬ 
ραίτητα για τη διεξαγωγή της εκπαίδευσης. 

3. Ενημερώνουν το Δελτίο Προόδου Σπουδαστή, με την 
επίδοση κάθε σπουδαστή στο εκπαιδευτικό τους αντικείμε¬ 
νο. 

4. Υποβάλλουν προτάσεις για βελτίωση της παρεχομένης 
απάτη Σχολή εκπαίδευσης. 

ΚΕΦΑΛΑΙΟ Ε' 

ΟΡΓΑΝΩΣΗ ΕΚΠΑΙΔΕΥΣΗΣ 
ΑΡΘΡΟ 16 

ΔΙΕΞΑΓΩΓΗ ΕΚΠΑΙΔΕΥΣΗΣ 

1. Η εκπαίδευση διεξάγεται σύμφωνα μετά Προγράμμα¬ 
τα Εκπαίδευσης που εγκρίνονται απάτη ΔΣΛ/ΓΕΕΘΑ και τις 
ειδικότερες οδηγίες της. 

2. Στην εκπαίδευση περιλαμβάνονται υποχρεωτικά, πέ- 

ραν της γενικότερης στρατολογικής νομοθεσίας, κατ’ ελά- 
χιστον τα αντικείμενα Οργάνωσης και Δομής των Ενόπλων 
Δυνάμεων, Διοίκησης και Ηγεσίας, Επιτελικών καθηκόντων, 
Προσωπικού και Οργάνωσης, Στρατιωτικού Ποινικού Δικαί¬ 
ου, Επιστράτευσης και Μηχανογράφησης. 

3. Κατά τη διάρκεια της εκπαίδευσης άδειες που δεν 
έχουν προβλεφθεί στο Πρόγραμμα Εκπαίδευσης χορηγού¬ 
νται μόνο σε εξαιρετικές περιπτώσεις, μετά από αιτιολογη¬ 
μένη αναφορά του σπουδαστή. Στην περίπτωση αυτή προ- 
σμετρώνται στις δικαιολογημένες απουσίες του σπουδα¬ 
στή. 


ΑΡΘΡΟ 17 

ΠΡΟΟΔΟΣ ΚΑΙ ΕΠΙΔΟΣΗ ΣΠΟΥΔΑΣΤΩΝ 

1. Η παρακολούθηση της προόδου, της επίδοσης και της 
καταλληλότητας των σπουδαστών είναι μια από τις κύριες 
ευθύνες των Εκπαιδευτών, του Διευθυντή Σπουδών και του 
Διοικητή της Σχολής. 

2. Ο Διοικητής της Σχολής μπορεί να προτείνει με αιτιο¬ 
λογημένη αναφορά του προς το ΓΕΕΘΑτη διακοπή φοίτη¬ 
σης οποιουδήποτε σπουδαστή που η συμπεριφορά του εί¬ 
ναι απαράδεκτη. Το ΓΕΕΘΑ με αιτιολογημένη απόφαση του 
Αρχηγού ΓΕΕΘΑ, για τους σπουδαστές του ΣΕΔΣΣ και του 
ΣΕΣ, ή της ΔΣΛ/ΓΕΕΘΑ για τους λοιπούς, διατάσσει τη δια¬ 
κοπή της φοίτησής του. Σπουδαστής του ΣΕΔΣΣ και του 
ΣΕΣ που διακόπτεται η φοίτησή του με τη διαδικασία της πα¬ 
ρούσας παραγράφου μπορεί εφάπαξ να ζητήσει να επανα- 
φοιτήσει μετά πάροδο τριετίας. 

3. Σπουδαστής που απουσιάζει αδικαιολόγητα από τα μα¬ 
θήματα του Σχολείου ή Τμήματός του για περισσότερες 
από το 1/5 των συνολικά προβλεπομένων ημερών εκπαί¬ 
δευσης διαγράφεται από τη Σχολή με διαταγή του Αρχηγού 
ΓΕΕΘΑ, για τους σπουδαστές του ΣΕΔΣΣ και του ΣΕΣ, ή της 
ΔΣΛ/ΓΕΕΘΑ για τους λοιπούς. Επιτροπή αποτελούμενη 
από το Διοικητή της Σχολής ως Προέδρου, το Διευθυντή 
Σπουδών της Σχολής και τον αρμόδιο για θέματα εκπαίδευ¬ 
σης Τμηματάρχη της ΔΣΛ/ΓΕΕΘΑ ως μελών, αποφασίζει 
κατάπλειοψηφία, εφόσον υποβληθεί σχετικό αίτημα από το 
σπουδαστή, για το δικαιολογημένο των περισσοτέρων του 
1/5 των ημερών εκπαίδευσης απουσιών. Σε καμμιά περί¬ 
πτωση ο συνολικός αριθμός των απουσιών δεν μπορεί να 
υπερβεί το 1 13 των συνολικών ημερών εκπαίδευσης. 

Σπουδαστής του ΣΕΔΣΣ και του ΣΕΣ που διακόπτεται η 
φοίτησή του με τη διαδικασία της παρούσας παραγράφου 
μπορεί εφάπαξ να ζητήσει να επαναφοιτήσει μετά πάροδο 
τριετίας εκτός εάν η υπέρβαση του ανώτατου όριου απου¬ 
σιών οφείλεται σε λόγους υγείας, που βεβαιώνονται από 
Στρατιωτικό Νοσοκομείο ή αρμόδια υγειονομική επιτροπή 
των ΕΔ, οπότε ο σπουδαστής καλείται και πάλι για φοίτηση 
με την πρώτη εκπαιδευτική σειρά από την εξάλειψη των λό¬ 
γων υγείας. 


ΑΡΘΡΟ 18 

ΠΙΝΑΚΕΣ ΑΠΟΤΕΛΕΣΜΑΤΩΝ 

ΔΕΛΤΙΟ ΠΡΟΟΔΟΥ-ΕΚΘΕΣΗ ΕΠΙΔΟΣΗΣ ΣΠΟΥΔΑΣΤΗ 

1. Πίνακες Αποτελεσμάτων. 

Οι πίνακες με τα αποτελέσματα των ευδοκίμως και μη 
αποφοιτησάντων συντάσσονται με το πέρας της εκπαίδευ¬ 
σης, αφού ολοκληρωθεί η διαδικασία της παραγράφου 6 
του άρθρου 19, σε τρία αντίτυπα. Από αυτούς το ένα αντί¬ 
τυπο τηρείται απάτη Σχολή. Τα άλλα δύο υποβάλλονται στη 
ΔΣΛ/ΓΕΕΘΑ και κυρώνονται από τον Υπαρχηγό ΓΕΕΘΑ. Το 
ένα κυρωμένο αντίτυπο επιστρέφεται στη Σχολή και τηρεί¬ 
ται από το Γραφείο Εκπαίδευσης, για διάστημα που καθο¬ 


ρίζεται με διαταγή της ΔΣΛ/ΓΕΕΘΑ και το οποίο δεν μπορεί 
να είναι μικρότερο της πενταετίας. 

2. Δελτίο Προόδου Σπουδαστή. 

Καταρτίζεται κατά την έναρξη της εκπαίδευσης για κάθε 
εκπαιδευτικό αντικείμενο, ενημερώνεται και υπογράφεται 
στο τέλος της διδασκαλίας του εκπαιδευτικού αντικειμένου 
από τον Εκπαιδευτή. Επ’ αυτού γνωματεύει, θέτοντας συ¬ 
νολική ή επιμέρους βαθμολογίες, ο Διευθυντής Σπουδών. 

3. Έκθεση Επίδοσης Σπουδαστή. 

α. Συντάσσεται και υπογράφεται από το Διοικητή της Σχο¬ 
λής, με τη βοήθεια του Διευθυντή Σπουδών. Βασίζεται στην 
βαθμολογία του σπουδαστή σε κάθε αντικείμενο που διδά¬ 
χθηκε κατά τη διάρκεια της εκπαίδευσης. 

β. Καταρτίζεται σε τρία αντίτυπα, από τα οποία το ένα τη¬ 
ρείται από το Γ ραφείο Εκπαίδευσης της Σχολής, για διά¬ 
στημα που καθορίζεται με διαταγή της ΔΣΛ/ΓΕΕΘΑ. Ένα 
αντίτυπο υποβάλλεται στη ΔΣΛ/ΓΕΕΘΑ, για τους Αξιωματι¬ 
κούς (Σ), στην αρμόδια Διεύθυνση του Γενικού Επιτελείου 
για τους Αξιωματικούς, Υπαξιωματικούς και Πολιτικούς 
Υπαλλήλους του ΥΕΘΑ ή του φορέα στον οποίο ανήκουν για 
τους λοιπούς εκπαιδευομένους. Το τρίτο αντίτυπο καταχω- 
ρείται και τίθεται στο Βιβλιάριο Μητρώου των Αξιωματικών 
και Υπαξιωματικών. 

4. Η ακριβής μορφή του Πίνακα Αποτελεσμάτων και του 
Δελτίου Προόδου Σπουδαστή καθορίζεται με διαταγές της 
ΔΣΛ/ΓΕΕΘΑ. 


ΑΡΘΡΟ 19 
ΒΑΘΜΟΛΟΓΙΑ 

1. Η βαθμολογική κλίμακα που χρησιμοποιείται είναι: 
α. Άριστα 95- 100% 

β. Λίαν Καλώς 75 - 94,99 % 
γ. Καλώς 60 - 74,99 % 
δ. Μετρίως 50 - 59,99 % 
ε. Αποτυχών 0 - 49,99 % 

2. Ο σπουδαστής που συγκέντρωσε βαθμολογία ΚΑΛΩΣ 
συμπεριλαμβανομένου και άνω, θεωρείται ότι έχει αποφοι¬ 
τήσει ευδοκίμως από τη Σχολή. 

3. Η βαθμολογία κάθε σπουδαστή, σε κάθε διδασκόμενο 
αντικείμενο, προκύπτει από τον Μέσο Όρο (ΜΟ) των παρα¬ 
κάτω επιμέρους βαθμολογιών: 

α. Προφορικών. 

β. Εκτάκτων Γ ραπτών Δοκιμασιών, 
γ. Τελικής Γραπτής Δοκιμασίας. 

4. Οι επιμέρους βαθμολογίες προκύπτουν ως εξής: 
α. Βαθμολογία Προφορικών. 

(1) Δίδεται στο τέλος της εκπαίδευσης και βασίζεται στη 
συμμετοχή των σπουδαστών στις συζητήσεις, στο ενδιαφέ¬ 
ρον που επέδειξαν κατά τη διάρκεια της εκπαίδευσης, στις 
απουσίες που σημείωσαν και στις εργασίες, εφόσον τους 
ανατέθηκαν. 

(2) Αποτελεί τον ΜΟ των προφορικών βαθμολογιών που 
έχουν καταχωρηθεί στο Δελτίο Προόδου Σπουδαστή από 
τον Εκπαιδευτή και τον Διευθυντή Σπουδών. Οι βαθμολο¬ 
γίες του Εκπαιδευτή καιτου Διευθυντή Σπουδών δεν μπορεί 
να διαφέρουν μεταξύ τους περισσότερο από δεκαπέντε 
(15) μονάδες. Σε περίπτωση που υπάρχει μεγαλύτερη δια¬ 
φορά ο Διοικητής της Σχολής διατάζειτην επανεξέταση των 
βαθμολογιών και με βάση αυτή αποφασίζει για το βαθμό 
του σπουδαστή. 

(3) Η προφορική βαθμολογία τελεί υπό την έγκριση του 
Διοικητή της Σχολής και κυρώνεται με απόφασή του στο 
Δελτίο Προόδου Σπουδαστή. 

β. Βαθμολογία Εκτάκτων Γ ραπτών Δοκιμασιών. 

(1) Κατά τη διάρκεια της εκπαίδευσης είναι υποχρεωτική 
η διενέργεια μιας τουλάχιστον έκτακτης γραπτής δοκιμα¬ 
σίας. Η υποχρέωση αυτή δεν υφίσταται για το ΤΣΕ. 

(2) Σκοπός τους είναι η διαπίστωση του βαθμού αφομοί¬ 
ωσης από τους σπουδαστές των διδαχθέντων αντικειμέ¬ 
νων. 

(3) Διενεργούνται οποτεδήποτε κατά την κρίση του Εκ¬ 
παιδευτή, σε ύλη που διδάχθηκε μέχρι την ημερομηνία διε¬ 
ξαγωγής τους και με καλυμμένα τα στοιχεία των σπουδα¬ 
στών. 

(4) Η βαθμολογία τίθεται από τον Εκπαιδευτή και κυρώνε¬ 
ται από το Διευθυντή Σπουδών, ο οποίος έχει δικαίωμα τρο¬ 
ποποίησής της μέχρι πέντε (5) μονάδες. Εφόσον ο Εκπαι¬ 
δευτής διαφωνεί με τροποποίηση βαθμολογίας αποφασίζει 
ο Διοικητής της Σχολής. 

(5) Σε περίπτωση περισσοτέρων της μιας εκτάκτων γρα¬ 
πτών δοκιμασιών η βαθμολογία προκύπτει από τον ΜΟ των 
επιμέρους βαθμολογιών. 

γ. Βαθμολογία Τελικής Γραπτής Δοκιμασίας. 

(1) Σκοπός της τελικής γραπτής δοκιμασίας είναι η διαπί¬ 
στωση του βαθμού αφομοίωσης από τους σπουδαστές των 
διδαχθέντων, κατά τη διάρκεια της εκπαίδευσης, αντικειμέ¬ 
νων. 

(2) Διενεργείται στο τέλος της εκπαίδευσης, σε προκαθο¬ 
ρισμένη ημερομηνία και με καλυμμένα τα στοιχεία των 
σπουδαστών. 

(3) Η βαθμολόγηση των γραπτών γίνεται ξεχωριστά 

από τους: 

(α) Εκπαιδευτή. 

(β) Διευθυντή Σπουδών. 

(4) Η τελική βαθμολογία αποτελεί τον ΜΟ των επιμέ-ρους 
βαθμολογιών των βαθμολογητών. Οι βαθμολογίες του Εκ¬ 
παιδευτή και του Διευθυντή Σπουδών δεν μπορεί να διαφέ¬ 
ρουν μεταξύ τους περισσότερο από δεκαπέντε (15) μονά¬ 
δες. Σε περίπτωση που υπάρχει μεγαλύτερη διαφορά ο Δι¬ 
οικητής της Σχολής διατάζει την επανεξέταση των 
βαθμολογιών και με βάση αυτή αποφασίζει για το βαθμό 
του σπουδαστή. 

5. Η τελική βαθμολογία επίδοσης του σπουδαστή στη 
Σχολή προκύπτει ως ΜΟτων βαθμολογιών που έλαβε σε κά¬ 
θε διδασκόμενο αντικείμενο. 

6. Οι σπουδαστές λαμβάνουν γνώση της τελικής και των 
επιμέρους βαθμολογιών της παραγράφου 5 και έχουν δι¬ 
καίωμα υποβολής ένστασης εντός αποκλειστικής προθε¬ 
σμίας δύο (2) εργασίμων ημερών από την κοινοποίηση. Η 
ένσταση εξετάζεται από Επιτροπή αποτελούμενη από τον 
Υποδιευθυντή της ΔΣΛ/ ΓΕΕΘΑ ως Προέδρου, το Διοικητή 
της Σχολής, το Διευθυντή Σπουδών της Σχολής και τον αρ¬ 
μόδιο για θέματα εκπαίδευσης Τμηματάρχη της ΔΣΛ/ ΓΕΕ¬ 
ΘΑ ως μελών, η οποία αποφασίζει κατά πλειοψηφία για την 
οριστική βαθμολογία (σε περίπτωση ισοψηφίας υπερισχύει 
η ψήφος του Προέδρου). 

7. Τα γραπτά των σπουδαστών και τα Δελτία Προόδου 
Σπουδαστή διατηρούνται επί εξάμηνο απάτη Σχολή. 


ΚΕΦΑΛΑΙΟ ΣΤ 
ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 20 

ΑΠΟΝΟΜΗ ΠΤΥΧΙΩΝ 

1. Στους σπουδαστές της Σχολής απονέμονται: 

α. Πτυχίο, που υπογράφεται από τον Υπαρχηγό ΓΕΕΘΑ 
και το Διοικητή της Σχολής, για τους ευδοκίμως αποφοι- 
τούντες από το ΣΕΔΣΣ και το ΣΕΣ. 

β. Αποφοιτήριο, που υπογράφεται από το Διευθυντή 
ΔΣΛ/ΓΕΕΘΑ και το Διοικητή της Σχολής, για τους ευδοκί¬ 
μως αποφοιτούντες από το ΤΕΑΣΛ και το ΤΣΕ. 

γ. Βεβαίωση Σπουδών, που υπογράφεται από το Διοικητή 
της Σχολής, για τους μη ευδοκίμως αποφοιτούντες. 

2. Τα πτυχία στους ευδοκίμως αποφοιτούντες του ΣΕΔΣΣ 
επιδίδονται από τον Αρχηγό ΓΕΕΘΑ ή εκπρόσωπό του. 
Στους λοιπούς ευδοκίμως αποφοιτούντες η επίδοση γίνεται 
από το Διευθυντή ΔΣΛ/ΓΕΕΘΑ. 

3. Τα ειδικότερα θέματα των τελετών αποφοίτησης ρυθ¬ 
μίζονται από τη Σχολή και εγκρίνονται από τη ΔΣΛ / ΓΕΕΘΑ. 

ΑΡΘΡΟ 21 

ΔΙΑΚΟΠΗ ΛΕΙΤΟΥΡΓΙΑΣ ΤΗΣ ΣΧΟΛΗΣ 

1. Σε εξαιρετικές καταστάσεις μπορεί να διαταχθεί από το 
ΓΕΕΘΑ η διακοπή λειτουργίας της Σχολής με ειδική διατα¬ 
γή ή με την εφαρμογή του αντίστοιχου μέτρου συναγερμού. 

2. Η επαναλειτουργία της Σχολής διατάσσεται από το ΓΕ¬ 
ΕΘΑ όταν οι συνθήκες το επιτρέψουν ή με άρση του αντί¬ 
στοιχου μέτρου συναγερμού. 

ΑΡΘΡΟ 22 

ΕΝΑΡΞΗ ΙΣΧΥΟΣ-ΛΟΙΠΕΣ ΔΙΑΤΑΞΕΙΣ 

1. Ο Οργανισμός αυτός τίθεται σε ισχύ ένα μήνα μετά την 
υπογραφή του και καταργεί τον αντίστοιχο ΣΚ 5-70 του 
ΓΕΣ/ΔΟΡ που κυρώθηκε με τη Φ.071.4/38/296757/Σ. 404/8 
Αυγ 86 Απόφαση ΥΦΕΘΑ . 

2. Στην ΑΠ Φ.000/510134/Σ. 18/12 Απρ 99/ΥΕΘΑ/ΓΕΕ- 
ΘΑ/ΔΙΔΥΠ Απόφαση ΥΕΘΑ (Οργάνωση-Αναδιοργάνωση 
Στρατολογικών Υπηρεσιών) προστίθεται η Σχολή Στρατο¬ 
λογικού και οι Αξιωματικοί (Σ) που θα προβλεφθούν για τη 
στελέχωσή της. 

3. Οι απαιτούμενες, για την υλοποίηση του παρόντος Ορ¬ 
γανισμού, διαταγές και οδηγίες εκδίδονται από τη ΔΣΛ/ΓΕ- 


Παρατίθενταιτα παρακάτω Παραρτήματα: 

«Α» Οργανόγραμμα ΣΣΛ 

«Β» Έκθεση Επίδοσης Σπουδαστή 

«Γ» Πτυχίο Αποφοίτου ΣΕΔΣΣ και ΣΕΣ 

«Δ» Αποφοιτήριο ΤΕΑΣΛ και ΤΣΕ 

«Ε» Βεβαίωση Σπουδών μη Ευδοκίμως Αποφοιτούντων 




ΟΡΓΑΝΟΓΡΑΜΜΑ ΣΧΟΛΗΣ ΣΤΡΑΤΟΛΟΓΙΚΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΠΑΡΑΡΤΗΜΑ "Α" ΣΤΟΝ ΔΙΕΥΘΥΝΣΗ ΣΤΡΑΤΟΛΟΓΙΚΟΥ 

ΟΡΓΑΝΙΣΜΟ ΤΗΣ ΣΣΛ ΤΜΗΜΑ ΠΡΟΣΩΠΙΚΟΥ-ΟΡΓΑΝΩΣΗΣ 

ΓΡΑΦΕΙΟ ΟΡΓΑΝΩΣΗΣ 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΠΑΡΑΡΤΗΜΑ "Β" ΣΤΟΝ 
ΟΡΓΑΝΙΣΜΟ ΤΗΣ ΣΣΛ 


ΣΧΟΛΗ ΣΤΡΑΤΟΛΟΓΙΚΟΥ 
ΣΧΟΛΕΙΟ ή ΤΜΗΜΑ 
ΕΚΠΑΙΔΕΥΤΙΚΗ ΣΕΙΡΑ (α) 
ΑΠΟ: ΕΩΣ: 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
ΤΜΗΜΑ ΠΡΟΣΩΠΙΚΟΥΌΡΓ ΑΝΩΣΗΣ 
ΓΡΑΦΕΙΟ ΟΡΓΑΝΩΣΗΣ 


ΕΚΘΕΣΗ ΕΠΙΔΟΣΗΣ ΣΠΟΥΔΑΣΤΗ 


Γ ια τον/την. 

1. ΣΥΝΟΛΙΚΗ ΕΠΙΔΟΣΗ 
α. Βαθμολογία: (β) 

β. Σειρά επιτυχίας:.μεταξύ.που αποφοίτησαν ευδοκίμως. 

2. ΕΠΙΔΟΣΗ ΚΑΤΑ ΕΚΠΑΙΔΕΥΤΙΚΟ ΑΝΤΙΚΕΙΜΕΝΟ 

α.(Υ),(β) 

β. 

Υ. 

3. ΧΑΡΑΚΤΗΡΙΣΜΟΣ ΣΠΟΥΔΑΣΤΗ (δ) 


α. Ζήλος και Επιμέλεια:. 

β. Ικανότητα έκφρασης και παρουσίασης συλλογισμών:. 

γ. Μεθοδικότητα Ορθή σκέψη Αντίληψη πραγματικότητας:.(ε) 

δ. Οξύτητα κρίσης και Ορθή εκτίμηση της πραγματικότητας:.(ε) 

ε. Αυτοπεποίθηση:. 

στ. Ενδιαφέρον για μελέτη και έρευνα:. 


ζ. Ικανότητα για συνεργασία και Δυνατότητα συντονισμού-κατεύθυνσης Ομάδας Εργασίας:.(ε) 

4. ΑΠΟΥΣΙΕΣ 

.ημέρες εκπαίδευσης επί συνόλου. 

5. ΓΕΝΙΚΗ ΕΝΤΥΠΩΣΗ 

6. ΠΡΟΤΑΣΕΙΣ ΧΡΗΣΙΜΟΠΟΙΗΣΗΣ (στ) 

Κρίνεται κατάλληλος για: 
α. Δντής ΣΓ: (ε) 
β. Θέσεις Επιτελείων: 
γ. Θέσεις Εξωτερικού: (ε) 
δ. Εκπαιδευτής στη ΣΣΛ: 


Αθήνα 


Ο 

Διοικητής 


ΠΑΡΑΤΗΡΗΣΕΙΣ 

(α) Συμπληρώνεται μόνο για το ΣΕΔΣΣ και το ΣΕΣ. 

(β) Λεκτικά και αριθμητικά (πχΛίαν Καλώς 85,50). 

(γ) Τίτλος του διδαχθέντος αντικειμένου. 

(δ) Λεκτικά (πχ Λίαν Καλώς). 

(ε) Συμπληρώνεται μόνο για τους φοιτούντες στο ΣΕΔΣΣ. 
(στ) Τίθεται ΝΑΙ ή ΟΧΙ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
ΤΜΗΜΑ ΠΡΟΣΩΠΙΚΟΥ-ΟΡΓΑΝΩΣΗΣ 

ΕΜΒΛΗΜΑΣΧΟΛΗΣ 
ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΣΧΟΛΗ ΣΤΡΑΤΟΛΟΓΙΚΟΥ 
ΠΤΥΧΙΟ 

ΑΠΟΝΕΜΕΤΑΙ 

Στο(ν) ή.που φοίτησε στο Σχολείο.(α).με την.Εκ¬ 
παιδευτική Σειρά από.έως.και αποφοίτησε ευδοκίμως. 

Αθήνα,. 


ΠΑΡΑΡΤΗΜΑ "Γ'ΣΤΟΝ 
ΟΡΓΑΝΙΣΜΟ ΤΗΣ ΣΣΛ 


Ο 

ΥΠΑΡΧΗΓΟΣ ΓΕΕΘΑ 

ΠΑΡΑΤΗΡΗΣΕΙΣ 


Ο 

ΔΙΟΙΚΗΤΗΣ 


(α) Τυπώνεται ο πλήρης τίτλος του Σχολείου (Σχολείο Επιμόρφωσης Διευθυντών Στρατολογικού Σώματος ή Σχολείο 
Εφαρμογής Στρατολογίας). 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
ΤΜΗΜΑ ΠΡΟΣΩΠΙΚΟΥ-ΟΡΓΑΝΩΣΗΣ 
ΓΡΑΦΕΙΟ ΟΡΓΑΝΩΣΗΣ 

ΕΜΒΛΗΜΑΣΧΟΛΗΣ 
ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΣΧΟΛΗ ΣΤΡΑΤΟΛΟΓΙΚΟΥ 
ΑΠΟΦΟΙΤΗΡΙΟ 
ΑΠΟΝΕΜΕΤΑΙ 

Στο(ν) ή.που φοίτησε στο Τμήμα . (α) .από 

.έως.και αποφοίτησε ευδοκίμως. 


ΠΑΡΑΡΤΗΜΑ "Δ" ΣΤΟΝ 
ΟΡΓΑΝΙΣΜΟ ΤΗΣ ΣΣΛ 


Ο 

ΔΙΕΥΘΥΝΤΗΣ ΔΣΛ/ ΓΕΕΘΑ 
ΠΑΡΑΤΗΡΗΣΕΙΣ 


Αθήνα, 


Ο 

ΔΙΟΙΚΗΤΗΣ 


(α)Τυπώνεται ο πλήρης τίτλος του Τμήματος (Τμήμα Εφέδρων Αξιωματικών Στρατολογικού ή Τμήμα Στρατολογικής 
Επιμόρφωσης). 


ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΔΙΕΥΘΥΝΣΗ ΣΤΡΑΤΟΛΟΓΙΚΟΥ 
ΤΜΗΜΑ ΠΡΟΣΩΠΙΚΟΥ-ΟΡΓΑΝΩΣΗΣ 
ΓΡΑΦΕΙΟ ΟΡΓΑΝΩΣΗΣ 

ΕΜΒΛΗΜΑ ΣΧΟΛΗΣ 
ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 
ΣΧΟΛΗ ΣΤΡΑΤΟΛΟΓΙΚΟΥ 
ΒΕΒΑΙΩΣΗ ΣΠΟΥΔΩΝ 

Του/ης.που φοίτησε στ.(α).από.έως 

Αθήνα,. 


ΠΑΡΑΡΤΗΜΑ "Ε"ΣΤΟΝ 
ΟΡΓΑΝΙΣΜΟ ΤΗΣ ΣΣΛ 


Ο 

ΔΙΟΙΚΗΤΗΣ 


ΠΑΡΑΤΗΡΗΣΕΙΣ 

(α)Τυπώνεται ο πλήρης τίτλος του Σχολείου ή Τμήματος. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























